ตอนนี้เป็นไทยรอยด์เป็นพิษค่ะ รักษาตามอาการ สั่งยา เป็นตัวยาแค1ชนิดแต่ ให้ทานตอนเช้าทีเดียว3เม็ด แต่มีลืมเวลากินบ่อยค่ะ เวลานึกขึ้นได้ก็จะทาน ไม่เคยตรงกัน แต่ในระหว่างวันมีอาการเหงื่อออกมาก หิวน้ำหวานๆแทบจะทุก5-10นาทีทุกวัน มือสั่นบ้าง เหนื่อยมากๆๆค่ะ ไม่อยากจะลุกเดินเลย. ควรทำไง
สวัสดีคะ ก่อนอื่นต้องมาทำความเข้าใจกับโรคก่อนนะค่ะ โรคนี้เกิดเนื่องจากมีฮอร์โมนไทรอยด์มากกว่าปรกติค่ะ ซึ่งฮอร์โมนตัวนี้มีผลต่อการทำงานของระบบการเผาผลาญของร่างกายทำให้มีเรื่องของการทำงานของระบบต่างๆ ของร่างกายมากขึ้นค่ะ ทำให้คนไข้มาด้วยเรื่องของรับประทานอาหารมาก น้ำหนักลด มีเหงื่อแตกใจสั่นได้ค่ะยาที่ได้มาคือ ยา Methimazole ตัวยาทำหน้าที่ยับยั้งการสร้างไทรอยด์ฮอร์โมนค่ะ ทำให้ฮอร์โมนลดลงค่ะการขาดยาหรือการรับประทานยาอย่างไม่สม่ำเสมอจะมีกลไกทำให้มีเรื่องของการสร้างฮอร์โมนมากขึ้นค่ะ ยิ่งทำให้มีอาการมากขึ้นค่ะ คือโรคจะแย่ลงค่ะ แนะนำว่าควรจะรีบกลับไปพบแพทย์ ก่อนค่ะ เพราะต้องดูว่ามีปัญหาที่ทำให้เกิดการทำงานของหัวใจผิดปรกติหรือไม่ค่ะแล้วต้องพยายามตั้งนาฬิกาปลุุก หรือ การทำการเตือนเพื่อรับประทานยาทุกวันค่ะ